CELEX: 32017D0996
Language: sk
Date: 2017-06-09 00:00:00
Title: Vykonávacie rozhodnutie Komisie (EÚ) 2017/996 z 9. júna 2017 o zriadení Európskeho laboratória na zachytávanie a ukladanie oxidu uhličitého – Konzorcia pre európsku výskumnú infraštruktúru (ECCSEL ERIC) [oznámené pod číslom C(2017) 3875]

13.6.2017   
            
            
               SK
            
            
               Úradný vestník Európskej únie
            
            
               L 149/91
            
         VYKONÁVACIE ROZHODNUTIE KOMISIE (EÚ) 2017/996
   z 9. júna 2017
   o zriadení Európskeho laboratória na zachytávanie a ukladanie oxidu uhličitého – Konzorcia pre európsku výskumnú infraštruktúru (ECCSEL ERIC)
   
      
         [oznámené pod číslom C(2017) 3875]
      
   
   (Iba anglické, francúzske, holandské a talianske znenie je autentické)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na nariadenie Rady (ES) č. 723/2009 z 25. júna 2009 o právnom rámci Spoločenstva pre Konzorcium pre európsku výskumnú infraštruktúru (ERIC) (1), a najmä na jeho článok 6 ods. 1 písm. a),
   keďže:
   
               (1)
            
            
               Francúzsko, Holandsko, Nórsko, Spojené kráľovstvo a Taliansko požiadali Komisiu, aby zriadila Európske laboratórium na zachytávanie a ukladanie oxidu uhličitého – Konzorcium pre európsku výskumnú infraštruktúru (ECCSEL ERIC). Dohodli sa, že hostiteľským členským štátom ECCSEL ERIC bude Nórsko.
            
         
               (2)
            
            
               Keďže Spojené kráľovstvo 29. marca 2017 v súlade s článkom 50 Zmluvy o Európskej únii oznámilo svoj úmysel opustiť Úniu, zmluvy sa prestanú vzťahovať na Spojené kráľovstvo odo dňa nadobudnutia platnosti dohody o vystúpení alebo v prípade, ak sa tak nestane, dva roky po uvedenom oznámení, pokiaľ Európska rada po dohode so Spojeným kráľovstvom nerozhodne o predĺžení tejto lehoty. V dôsledku toho a bez toho, aby boli dotknuté ustanovenia dohody o vystúpení, sa toto vykonávacie rozhodnutie uplatňuje iba dovtedy, kým Spojené kráľovstvo neprestane byť členským štátom.
            
         
               (3)
            
            
               Nariadenie (ES) č. 723/2009 bolo začlenené do Dohody o Európskom hospodárskom priestore (EHP) rozhodnutím Spoločného výboru EHP č. 72/2015 (2).
            
         
               (4)
            
            
               Komisia v súlade s článkom 5 ods. 2 nariadenia (ES) č. 723/2009 posúdila žiadosť a dospela k záveru, že spĺňa požiadavky stanovené v uvedenom nariadení.
            
         
               (5)
            
            
               Opatrenia stanovené v tomto rozhodnutí sú v súlade so stanoviskom výboru založeného podľa článku 20 nariadenia (ES) č. 723/2009,
            
         PRIJALA TOTO ROZHODNUTIE:
   Článok 1
   1.   Zriaďuje sa Európske laboratórium na zachytávanie a ukladanie oxidu uhličitého – Konzorcium pre európsku výskumnú infraštruktúru (ECCSEL ERIC).
   2.   Základné prvky stanov konzorcia ECCSEL ERIC sú uvedené v prílohe.
   Článok 2
   Toto rozhodnutie je určené Francúzskej republike, Holandskému kráľovstvu, Nórskemu kráľovstvu, Spojenému kráľovstvu Veľkej Británie a Severného Írska a Talianskej republike.
   
      V Bruseli 9. júna 2017
      
         
            Za Komisiu
         
         Carlos MOEDAS
         
            člen Komisie
         
      
   
   
      (1)  Ú. v. EÚ L 206, 8.8.2009, s. 1.
   
      (2)  Rozhodnutie Spoločného výboru EHP č. 72/2015 z 20. marca 2015, ktorým sa mení protokol 31 k dohode o EHP o spolupráci v osobitných oblastiach mimo štyroch slobôd (Ú. v. EÚ L 129, 19.5.2016, s. 85).
   
      PRÍLOHA
      
         ZÁKLADNÉ PRVKY STANOV KONZORCIA ECCSEL ERIC
      
      
         Články a odseky stanov konzorcia ECCSEL ERIC uvedené nižšie predstavujú základné prvky v súlade s článkom 6 ods. 3 nariadenia (ES) č. 723/2009.
      
      1.   Úlohy a činnosti
      
      (článok 2 stanov konzorcia ECCSEL ERIC)
      
               
                  1.
               
               
                  Konzorcium ECCSEL ERIC zriadi a prevádzkuje distribuovanú výskumnú infraštruktúru na svetovej úrovni, ktorá má slúžiť ako centrálny uzol zodpovedný za koordinovanú prevádzku viacerých zariadení fungujúcich pod jednou spoločnou značkou, a to ECCSEL ERIC.
                  
                              a)
                           
                           
                              Konzorcium ECCSEL ERIC koordinuje využívanie výskumných zariadení v distribuovanej infraštruktúre, ako aj plány ich modernizácie a nové investície. Konzorcium ECCSEL ERIC zabezpečuje medzinárodnému spoločenstvu otvorený prístup k infraštruktúre. Konzorcium ECCSEL ERIC okrem toho podporuje v rámci svojich možností a kompetencií vlastníkov výskumných zariadení v ich úsilí o zlepšenie prevádzky ich zariadení a v ich snahách modernizovať ich a budovať nové zariadenia.
                           
                        
                              b)
                           
                           
                              Konzorcium ECCSEL ERIC uľahčuje vysokokvalitný experimentálny výskum týkajúci sa nových a lepších technológií zachytávania a ukladania CO2 (CCS – capture, transport and storage), ktoré by sa mali začať komerčne využívať do obdobia rokov 2020 – 2030, resp. po roku 2030. Valné zhromaždenie môže v budúcnosti rozhodnúť o rozšírení činností konzorcia ECCSEL ERIC tak, aby zahŕňala využívanie CO2 (zachytávanie, využívanie a ukladanie oxidu uhličitého) nad rámec zdokonalenej ťažby ropy.
                           
                        
                              c)
                           
                           
                              Samotné konzorcium ECCSEL ERIC nevlastní a neprevádzkuje výskumné zariadenia. Valné zhromaždenie však môže v budúcnosti rozhodnúť, že konzorcium ECCSEL ERIC bude investovať do vlastných zariadení alebo takéto zariadenia prevádzkovať. Členovia a pozorovatelia, ktorí si neželajú podieľať sa na financovaní takýchto zariadení, sa môžu zdržať ich financovania v súlade s článkom 9 ods. 2 písm. a).
                           
                        
            
               
                  2.
               
               
                  Konzorcium ECCSEL ERIC sprístupňuje medzinárodnej výskumnej komunite zariadenia potrebné na vykonávanie výskumu v prioritných oblastiach. Konzorcium ECCSEL ERIC týmto prispeje k posunutiu špičkového technologického vývoja za jeho súčasné hranice, vďaka čomu sa urýchli komerčné využitie a zavádzanie CCS. Pri plnení tejto povinnosti sa konzorcium ECCSEL ERIC v súlade so svojimi prioritami sústredí na činnosti špičkového výskumu zo strany vedcov v oblasti CCS a bude ich podporovať. Konzorcium ECCSEL ERIC zostaví vysoko sofistikovaný inventár jedinečných výskumných zariadení a poskytne prístup k týmto zdrojom (najmä) európskej komunite CCS, ako aj neeurópskym komunitám CCS.
               
            
               
                  3.
               
               
                  Konzorcium ECCSEL ERIC sa buduje a prevádzkuje na neziskovom základe.
               
            
               
                  4.
               
               
                  Bez toho, aby tým bola dotknutá hlavná zásada stanovená v článku 2 ods. 3, konzorcium ECCSEL ERIC môže vykonávať obmedzené hospodárske činnosti za predpokladu, že úzko súvisia s jeho hlavnými úlohami a neohrozujú ich plnenie.
               
            2.   Názov, sídlo, umiestnenie a pracovný jazyk
      
      (článok 1 stanov konzorcia ECCSEL ERIC)
      
               
                  1.
               
               
                  Zriaďuje sa Konzorcium pre distribuovanú európsku výskumnú infraštruktúru s názvom „Európske laboratórium na zachytávanie a ukladanie oxidu uhličitého – Konzorcium pre európsku výskumnú infraštruktúru“ (European Carbon Dioxide Capture and Storage Laboratory – European Research Infrastructure Consortium), ďalej len „ECCSEL ERIC“.
               
            
               
                  2.
               
               
                  Konzorcium ECCSEL ERIC má svoje štatutárne sídlo v Trondheime v Nórsku.
               
            3.   Trvanie
      
      (článok 21 stanov konzorcia ECCSEL ERIC)
      Konzorcium ECCSEL ERIC sa zriaďuje na neurčitý čas.
      4.   Likvidácia
      
      (článok 23 stanov konzorcia ECCSEL ERIC)
      
               
                  1.
               
               
                  Valné zhromaždenie môže dvojtretinovou väčšinou hlasov rozhodnúť o likvidácii konzorcia ECCSEL ERIC.
               
            
               
                  2.
               
               
                  ECCSEL ERIC bez zbytočného odkladu a v každom prípade do 10 dní po prijatí rozhodnutia o likvidácii ECCSEL ERIC informuje Európsku komisiu o uvedenom rozhodnutí.
               
            
               
                  3.
               
               
                  Majetok zostávajúci po zaplatení dlhov konzorcia ECCSEL ERIC sa rozdelí medzi členov v pomere k ich akumulovaným ročným poplatkom v prospech konzorcia ECCSEL ERIC, ako sa stanovuje v prílohe II k stanovám.
               
            
               
                  4.
               
               
                  ECCSEL ERIC o tom bez zbytočného odkladu a v každom prípade najneskôr do 10 dní od ukončenia postupu zrušenia informuje Európsku komisiu.
               
            
               
                  5.
               
               
                  Konzorcium ECCSEL ERIC zaniká dňom uverejnenia príslušného oznámenia Európskou komisiou v Úradnom vestníku Európskej únie.
               
            5.   Zodpovednosť
      
      (článok 13 stanov konzorcia ECCSEL ERIC)
      
               
                  1.
               
               
                  Konzorcium ECCSEL ERIC zodpovedá za svoje dlhy.
               
            
               
                  2.
               
               
                  Členovia nenesú spoločnú zodpovednosť za dlhy ECCSEL ERIC. Zodpovednosť členov za dlhy ECCSEL ERIC je obmedzená do výšky ich príslušných príspevkov.
               
            
               
                  3.
               
               
                  ECCSEL ERIC uzatvorí vhodnú poistnú zmluvu na krytie rizík súvisiacich so zriadením a prevádzkou ECCSEL ERIC.
               
            6.   Politika prístupu
      
      (článok 18 stanov konzorcia ECCSEL ERIC)
      
               
                  1.
               
               
                  Medzinárodnej výskumnej komunite sa ponúkne značná časť dostupného času na výskum v prospech každého zariadenia v infraštruktúre ECCSEL. Valné zhromaždenie vyhradí časť dostupného času na prístup výskumným pracovníkom z krajín, ktoré nie sú členmi ECCSEL ERIC.
               
            
               
                  2.
               
               
                  Konzorcium ECCSEL ERIC a vlastníci výskumných zariadení uzatvoria individuálne dohody o tom, aká veľká časť dostupného času na výskum sa pridelí medzinárodnej výskumnej komunite, a o podmienkach takéhoto prístupu.
               
            
               
                  3.
               
               
                  K zariadeniam ECCSEL ERIC majú prístup výskumní pracovníci, vedci a študenti. Prístup sa udeľuje na základe výberového konania a partnerského preskúmania žiadostí v rámci spravodlivého a transparentného postupu. Kritériami výberového konania sú vedecká excelentnosť a význam v súvislosti so stratégiami konzorcia ECCSEL ERIC v súlade s rozhodnutím valného zhromaždenia.
               
            
               
                  4.
               
               
                  Používatelia znášajú všetky náklady spojené s prístupom a všetky náklady súvisiace s materiálmi vrátane vzoriek a vybavenia patriaceho týmto používateľom Náklady na prístup závisia od sadzieb uplatňujúcich sa na každé zariadenie ECCSEL ERIC.
               
            
               
                  5.
               
               
                  Konzorcium ECCSEL ERIC môže zaviesť systém na overovanie a povoľovanie, ktorým sa zabezpečí, že prístup do zariadenia a jeho používanie sa povolí len osobám, ktoré majú oprávnenie na prístup do zariadenia. Konzorcium ECCSEL ERIC môže rozhodnúť, že členovia a pozorovatelia musia dodržiavať takýto systém, aby ich výskumným pracovníkom mohol byť povolený prístup.
               
            
               
                  6.
               
               
                  Podrobne rozpracovaná politika prístupu uplatniteľná na používateľov, ktorú schválilo valné zhromaždenie, sa sprístupní verejnosti.
               
            7.   Koordinačný výbor pre výskumnú infraštruktúru, vedecká poradná rada a etická a environmentálna poradná rada
      
      (článok 11 stanov konzorcia ECCSEL ERIC)
      Vedecká poradná rada.
      
                  a)
               
               
                  Valné zhromaždenie vymenuje nezávislú vedeckú poradnú radu pozostávajúcu maximálne zo šiestich vynikajúcich, nezávislých a skúsených vedcov z krajín na celom svete. Členovia rady sa vymenúvajú na základe návrhov riaditeľa, ktorý požiada o poradenstvo vedeckú poradnú radu a koordinačný výbor pre výskumnú infraštruktúru. Funkčné obdobie členov rady trvá tri roky. Opätovné vymenovanie je prípustné len raz. Delegátov valného zhromaždenia nemožno vymenovať do rady.
               
            
                  b)
               
               
                  Riaditeľ sa radí s vedeckou poradnou radou najmenej raz ročne o vedeckej kvalite služieb ponúkaných konzorciom ECCSEL ERIC, vedeckých politikách, postupoch a budúcich plánoch organizácie.
               
            
                  c)
               
               
                  Vedecká poradná rada každoročne predkladá valnému zhromaždeniu prostredníctvom riaditeľa písomnú správu o svojich činnostiach. Riaditeľ túto správu predloží valnému zhromaždeniu spolu so svojimi pripomienkami a prípadnými odporúčaniami.
               
            8.   Politika v oblasti šírenia informácií
      
      (článok 19 stanov konzorcia ECCSEL ERIC)
      
               
                  1.
               
               
                  Zabezpečí sa otvorený prístup k výsledkom výskumu a výskumným údajom konzorcia ECCSEL ERIC v súlade s politikou v oblasti šírenia informácií prijatou valným zhromaždením. Výsledky výskumu a výskumné údaje sa zainteresovaným stranám poskytujú bezplatne s výnimkou úhrady nákladov na ich šírenie. Na účely tohto ustanovenia sa pod pojmom „výsledky výskumu a výskumné údaje konzorcia ECCSEL ERIC“ rozumejú výsledky výskumu a výskumné údaje v oblasti zachytávania a ukladania oxidu uhličitého, ktoré vytvorili vlastníci zariadení zapojených do infraštruktúry konzorcia ECCSEL ERIC.
               
            
               
                  2.
               
               
                  Konzorcium ECCSEL ERIC aktívne verejne rozširuje výsledky výskumu a výskumné údaje konzorcia ECCSEL ERIC, aby verejnosť mohla zohrávať aktívnu úlohu pri tvorbe politiky a kontrole emisií oxidu uhličitého.
               
            
               
                  3.
               
               
                  Konzorcium ECCSEL ERIC propaguje spoluprácu v rámci svojej infraštruktúry, ako aj výsledky tejto spolupráce, podnecuje výskumných pracovníkov k tomu, aby sa púšťali do nových a inovatívnych projektov, a v prípade potreby ich podnecuje k tomu, aby výsledky konzorcia ECCSEL ERIC uplatňovali vo vysokoškolskom vzdelávaní.
               
            
               
                  4.
               
               
                  Konzorcium ECCSEL ERIC vo všeobecnosti podnecuje používateľov výsledkov výskumu konzorcia ECCSEL ERIC k tomu, aby výsledky vlastného výskumu uverejňovali, a požaduje od nich, aby vhodným spôsobom propagovali prístup, ktorý im bol poskytnutý v rámci konzorcia ECCSEL ERIC.
               
            
               
                  5.
               
               
                  V rámci politiky v oblasti šírenia informácií sa opisujú rôzne cieľové skupiny a používajú viaceré kanály na ich oslovenie. Vo všetkých publikáciách obsahujúcich výsledky a znalosti, ku ktorým sa dospelo spoluprácou v rámci konzorcia ECCSEL ERIC, sa musí uviesť náležitý odkaz na konzorcium ECCSEL ERIC:
               
            9.   Politika v oblasti práv duševného vlastníctva
      
      (článok 20 stanov konzorcia ECCSEL ERIC)
      
               
                  1.
               
               
                  V súlade s cieľmi týchto stanov sa pod pojmom „duševné vlastníctvo“ rozumie duševné vlastníctvo v zmysle definície v článku 2 Dohovoru o zriadení Svetovej organizácie duševného vlastníctva podpísaného 14. júla 1967.
               
            
               
                  2.
               
               
                  Pokiaľ ide o otázky duševného vlastníctva, vzťahy medzi členmi sa riadia vnútroštátnymi právnymi predpismi členských krajín, ako aj príslušnými medzinárodnými pravidlami a predpismi.
               
            
               
                  3.
               
               
                  Duševné vlastníctvo, ktoré členovia poskytnú konzorciu ECCSEL ERIC, zostáva vlastníctvom pôvodného vlastníka duševného vlastníctva. Ak je takéto vlastníctvo výsledkom práce financovanej konzorciom ECCSEL ERIC (priamy alebo vecný príspevok), duševné vlastníctvo patrí konzorciu ECCSEL ERIC, pokiaľ sa nedohodlo, že toto vlastníctvo patrí členovi, ktorý ho vytvoril. Možná hospodárska hodnota prístupu nad rámec uhradeného poplatku sa nepovažuje za financovanie projektu konzorciom ECCSEL ERIC.
               
            
               
                  4.
               
               
                  Konzorcium ECCSEL ERIC zabezpečí súhlas užívateľov s podmienkami prístupu k výsledkom a k právam duševného vlastníctva k výsledkom, ako aj zavedenie vhodných bezpečnostných opatrení týkajúcich sa úschovy práv a výsledkov a nakladania s nimi.
               
            
               
                  5.
               
               
                  Konzorcium ECCSEL ERIC zavedie spôsoby vyšetrovania podozrení z narušenia zabezpečenia a uverejnenia dôverných informácií týkajúcich sa výskumných údajov a informácií.
               
            
               
                  6.
               
               
                  Konzorcium ECCSEL ERIC poskytuje výskumným pracovníkom usmernenia v snahe zaistiť, aby výskum využívajúci materiál sprístupnený prostredníctvom konzorcia ECCSEL ERIC prebiehal v rámci uznávajúcom práva vlastníkov.
               
            
               
                  7.
               
               
                  Strany prevádzkujúce zariadenia zapojené do činností konzorcia ECCSEL ERIC samostatne odsúhlasia podrobne rozpracovanú politiku v oblasti práv duševného vlastníctva schválenú valným zhromaždením.
               
            10.   Zamestnanosť
      
      (článok 17 stanov konzorcia ECCSEL ERIC)
      
               
                  1.
               
               
                  Konzorcium ECCSEL ERIC je zamestnávateľom podporujúcim rovnosť príležitostí. Výberové konania uchádzačov o pracovné miesto v konzorciu ECCSEL ERIC sú transparentné a nediskriminačné a dodržiava sa pri nich zásada rovnosti príležitostí.
               
            
               
                  2.
               
               
                  Pracovné zmluvy sa riadia uplatniteľnými právnymi predpismi krajiny, v ktorej sú zamestnanci zamestnaní, alebo právnymi predpismi krajiny, v ktorej sa vykonávajú činnosti konzorcia ECCSEL ERIC: Voľné pracovné miesta v konzorciu ECCSEL ERIC sa uverejňujú primeraným spôsobom na medzinárodnej úrovni.
               
            
               
                  3.
               
               
                  V súlade s požiadavkami vnútroštátnych právnych predpisov každý člen v rámci svojej právomoci uľahčí pohyb a pobyt štátnych príslušníkov členov zapojených do plnenia úloh konzorcia ECCSEL ERIC, ako aj ich rodinných príslušníkov.
               
            11.   Politika obstarávania a oslobodenie od daní
      
      (článok 16 stanov konzorcia ECCSEL ERIC)
      
               
                  1.
               
               
                  Konzorcium ECCSEL ERIC zaobchádza s účastníkmi obstarávania a predkladateľmi ponúk rovnako a nediskriminačným spôsobom, nezávisle od toho, či majú alebo nemajú sídlo v Európskej únii. V rámci politiky obstarávania konzorcia ECCSEL ERIC sa dodržiavajú zásady transparentnosti, nediskriminácie a hospodárskej súťaže.
               
            
               
                  2.
               
               
                  Za všetky obstarávania konzorcia ECCSEL ERIC je zodpovedný riaditeľ. Rozhodnutie udeliť zákazku sa uverejní vhodným spôsobom spolu s úplným odôvodnením. Valné zhromaždenie prijme vykonávacie pravidlá, v ktorých sa vymedzujú všetky potrebné podrobné informácie o presných postupoch a kritériách obstarávania.
               
            
               
                  3.
               
               
                  Pri obstarávaní v súvislosti s činnosťami konzorcia ECCSEL ERIC členovia a pozorovatelia primerane zohľadňujú potreby, technické požiadavky a špecifikácie týkajúce sa konzorcia ECCSEL ERIC, ktoré vydali príslušné orgány.